

 **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI HARGHITA** |

**Decizia etapei de încadrare**

Nr. 116 din 16 .12.2019

Ca urmare a solicitării de emitere a acordului de mediu adresată de **TORÓ CSABA**, cu domiciliul în comuna Brădești, sat Brădești, nr.120, judeţul Harghita înregistrată la Agenţia pentru Protecţia Mediului Harghita cu nr. 9736 din 01.11.2019, completată cu nr.9892/07.11.2019, în baza:

Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei/şedinţelor Comisiei de analiză tehnică din data de 26.11.2019 că proiectul **„Construire spațiu comercial și branșamente la utilități“** propus a fi amplasat în municipiul Odorheiu Secuiesc, str. Kiss Gergely, F.N., județul Harghita.

**- nu se supune evaluării impactului asupra mediului.**

**Justificarea prezentei decizii:**

I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:

 a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, la pct. 10. lit. b) proiecte de dezvoltare urbană, inclusiv construcția centrelor comerciale și a parcărilor auto publice;

 b) Justificarea potrivit criteriilor prevăzute în anexa nr. 3;

 **1. Caracteristicile proiectelor**

 **a) dimensiunea şi concepţia întregului proiect:**

Construcția propusă va fi amplasată în județul Harghita, municipiul Odorheiu Secuiesc, str. Kiss Gergely, F.N.,pe un teren cu o suprafață totală de 1349,00 mp. Suprafața construită la sol a imobilului propus este de 304,20 mp

Regim de înălțime propus: Parter

Bilanț teritorial :

Suprafață totală este 1350,00 mp din care:

* Suprafața construită 304,20 mp
* Suprafața verzi 315,25 mp
* Suprafața pavată 292,00 mp
* Suprafața pt. parcări auto 438,55 mp

Spațiul comercial va adăposti următoarele funcțiuni:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| DENUMIREA ÎNCĂPERII | SUPRAFAȚA |
| Spațiu comercial | 192,47 |
| Vestiar negru |  3,74 |
| Duș |  1,64 |
| WC |  0,91 |
| Vestiar alb |  5,03 |
| Magazie |  47,81 |
| Camera frigorifică 1 |  3,28 |
| Camera frigorifică 2 |  3,28 |
| Camera frigorifică 3 |  3,28 |
| Recepție |  5,32 |
| SUPRAFAȚA UTILĂ TOTALĂ | 267,06 mp |

 |

Spațiul comercial va fi construită într-o zonă de instituții și servicii publice, zonă de locuințe cu regim mic de înălțime max. P+2 și funcțiuni completare situate în exteriorul zonei centrale și a zonei protejate, în apropierea locuințelor colective ANL . Spațiu comercial pentru comercializarea amănuntul al produselor alimentare, și cu anexe aferente ( vestiare și grupuri sanitare personale, magazie cu camere frigorifice, birou gestiune), vor fi prevăzute cu spații pentru depozitarea produselor alimentare, camere frigorifice și un mic birou pentru recepția mărfii, tot cu acces separat dinspre exterior.

***Utilități:***

**Alimentare cu apă** : a amplasamentului se va realiza de la rețea de alimentare cu apă publică existentă a municipiului Odorheiu Secuiesc;

**Evacuarea apelor uzate**: apele uzate menajere vor fi colectate printr-o rețea de canalizare din PVC și vor fi racordate la rețeaua existentă de canalizare menajeră.

Instalația de canalizare menajeră asigură colectarea și evacuarea apelor uzate menajere provenite de la obiectele sanitare. Ventilarea coloanelor se realizează prin acoperișul clădirii sau prin aeratoare automate.

Instalația de canalizare menajeră exterioară asigură colectarea apelor uzate menajere provenite de la rețeaua interioară.

Apele pluviale scurse de pe acoperiș vor fi evacuate la rețeaua stradală de ape pluviale prin intermediul gurilor de scurgere. Apele pluviale potențial impurificate cu hidrocarburi vor trece printr-un separator de hidrocarburi, având debitul Q=7,5 l/s, după care se evacuează în sistem de canalizare pluvială a municipiului Odorheiu Secuiesc.

**Încălzire:**

Sistemul de încălzire **va fi** alcătuit din corpuri de încălzire statice ( radiatoare din tablă de oțel), și ventilo-convectoare de tavan tip casetă cu 4 țevi. Agentul termic fiind produs de către cazanul pe combustibil gazos, având puterea de 28 kW.

**Alimentarea cu energie electrică**: se va realiza prin racordarea la rețeaua existentă;

Circuitele electrice se vor realiza prin cabluri din cupru, cu izolație de PVC cu rezistență zărită la propagarea flăcării, prizele vor fi și ele protejate în țevi din PVC.

Având în vedere specificul obiectivului s-a prevăzut instalație de iluminat de securitate pentru marcarea căilor de evacuare și iluminatul de securitate antipanică. S-a prevăzut montarea de corpuri de iluminat de securitate pentru evacuare tip luminoblac, în interiorul ușilor de evacuare, pentru iluminarea exterioară a zonelor de evacuare.

 **b) cumularea cu alte proiecte existente şi/sau aprobate**: Nu este cazul.

 **c) utilizarea resurselor naturale, în special a solului, a terenurilor, a apei şi a biodiversităţii**: Se va ocupa cu construcția o suprafață de 304,20 mp din intravilanul localității municipiul Odorheiu Secuiesc, str. Kiss Gergely, F.N.,

 **d) cantitatea şi tipurile de deşeuri generate/gestionate**:

**În faza de execuție:** Deșeurile rezultate din procesul de construire provin din săpături, din lucrările de finisare, realizarea acceselor și spațiilor verzi și cuprind resturi inerte precum pământ din excavații, moloz, pietriș, resturi de material lemnos, resturi metalice, ambalaje și resturi de ambalaje.

**În timpul funcționării**: Deșeurile municipale amestecate rezultate în urma utilizării investiției vor fi de tipul deșeuri municipale (deșeuri menajere și deșeuri asimilabile, provenite din comerț, industrie și instituții), care se vor depozita în europubele amplasate pe platforme betonate speciale, impermeabile, în cadrul unei incinte închise, de unde vor fi evacuate periodic de firme specializată în salubritate,

 **e) poluarea şi alte efecte negative:**

***În timpul construcţiei*:**

- **emisii în aer**: - În această fază sunt generate în aer următoarele emisii de poluanți:

* Pulberi din activitatea de manipulare a materialelor de construcție;
* Gaze de ardere provenite din procese de combustie;
* O mare parte din materiale vor fi montate local, rezultând ca sursele de emisie nedirijată ce pot apărea în timpul punerii în operă să fie foarte mici și prin urmare, nu produc impact semnificativ asupra factorului de mediu aer.

**În faza de funcționare**:

* Funcțiunea clădirii fiind spațiu comercial, în această fază sunt generate în aer următoarele emisii de poluanți:gaze de ardere provenite din traficul auto și de la cazanul pe combustibil gazos. Estimăm că nivelul emisiilor în această fază nu produce un impact defavorabil al factorului de mediu aer.

**În timpul construcției:**

**- zgomot:** - generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei. Se vor respecta zilele de odihnă legale și intervalul orelor de lucru permis în timpul zilei.

**În timpul funcționării***:*În cadrul funcționării imobilului nu se produc zgomote și vibrații care să aibă un impact semnificativ asupra factorului de mediu zgomot și vibrații. Se va încadra în valorile prevăzute de STAS 10009/2017.

- emisii în aer:- Nu este cazul.

 **Emisii în apă:**

În faza de execuție:Pentru execuție se va folosi apă din rețeaua zonală prin branșament local, iar apa rezultată va fi evacuate în rețeaua de canalizare. Din procesul de construire nu vor rezulta substanțe care să modifice calitatea apei, astfel ca se estimează un impact nesemnificativ asupra factorului de mediu apă.

În faza de funcționare:

f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice: nu este cazul.

g) riscurile pentru sănătatea umană: Nu este cazul.

**2.Amplasarea proiectului**

**a) utilizarea actuală și aprobată a terenului :** Amplasamentul lucrării este situat în intravilanul municipiul Odorheiu Secuiesc, str. Kiss Gergely, F.N., județul Harghita pe terenuri aflate în proprietatea privată, conform Certificatul de Urbanism nr.611/06.09.2019 emis de Primăria Municipiului Odorheiu Secuiesc, pentru ”**Construire spațiu comercial și branșamente la utilități**” .

**b)bogăția , disponibilitatea, calitatea și capacitatea de regenerare relative ale resurselor naturale**(inclusiv solul, terenurile, apa și biodiversitatea) din zonă și din subteranul acestuia: nu este cazul.

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *nu este cazul.*

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*-* aria geografică: redusă, a intravilanului municipiul Odorheiu Secuiesc, jud. Harghita

- numărul persoanelor afectate: prin realizarea proiectului nu vor fi persoane afectate negativ.

 b) natura impactului: impact pozitiv minor.

 c) natura transfrontieră a impactului: nu este cazul*.*

 d) intensitatea și complexitatea impactului: *-* în perioada realizării proiectului: vor rezulta deşeuri, care vor fi gestionate conform pct. 1.d.

 e) probabilitatea impactului*:* mică.

 f) debutul, durata, frecvența și reversibilitatea preconizate ale impactului: Impact de scurtă durată, numai în timpul executării lucrărilor de execuţie. Nu rezultă impact remanent.

 g) cumularea impactului cu impactul altor proiecte existente și/sau aprobate;Nu este cazul.

**II. Motivele care au stat la baza luării deciziei etapei de încadrare în procedura de evaluare adecvate sunt următoarele:**

* proiectul propus nu intră sub incidența art.28 din Ordonanța de urgență a Guvernului nr.57/2007 cu modificări și privind regimul ariilor naturale protejate, conservarea habitatelor naturale, a florei și faunei sălbatice, fiind situat în afara perimetrelor siturilor Natura 2000 din județ.

**Condițiile de realizare a proiectului:**

 a. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor.

 b. În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

 c. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

- abandonarea, înlăturarea sau eliminarea deşeurilor în locuri neautorizate;

- staţionarea mijloacelor de transport în afara terenurilor desemnate în acest scop

- distrugerea sau degradarea, prin orice mijloace, a vegetaţiei ierboase sau lemnoase;

 d. Utilizarea materiilor prime numai din surse autorizate.

 e. Refacerea mediului şi readucerea în starea iniţială a suprafeţelor afectate temporar prin realizarea proiectului.

f. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

 g. Concentraţiile maxime de poluanţi evacuaţi prin apele uzate menajere vidanjate, care vor fi preluate în staţia de epurare, se vor încadra în valorile prescrise în anexa nr. 2 a Hotărârii Guvernului României nr. 188/2002,modificată şi completată cu HG nr.352/2005 –, NTPA-002/2005.

Aveți obligaţia de a ţine evidenţa facturilor privind vidanjarea şi transportul apelor uzate menajere la staţia de epurare, precum şi buletinele de analiză referitoare la concentraţiile de poluanţi evacuaţi prin acestea.

h. La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

i. La finalizarea investiției aveți obligația de a solicita autorizație de mediu în conformitate cu Ordinul MMDD nr.1798/2007.

 **Răspunderea pentru corectitudinea informațiilor puse la dispoziția autorității competente pentru protecția mediului și a publicului, revine în întregime titularului proiectului.**

 Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

 DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

 Întocmit Întocmit

JÁNOSI Teréz-Rozália geogr. MIHÁLY István